pythainlp/thaigov-v2-corpus-22032023 huggingface dataset:
วันศุกร์ที่ 24 มิถุนายน 2565
“สาธิต” แจงประกาศราชกิจจาฯ ถอดแมสก์ตามสมัครใจ ยังมีเงื่อนไขระยะห่าง พื้นที่เสี่ยง และกลุ่มเสี่ยง ขอให้ปฏิบัติตามเคร่งครัด
รัฐมนตรีช่วยว่าการกระทรวงสาธารณสุข แจงประกาศในราชกิจจานุเบกษา ให้สวมหรือถอดหน้ากากตามความสมัครใจ ยังมีเงื่อนไข ขอให้ปฏิบัติตามอย่างเคร่งครัด หากอยู่ในสถานที่เสี่ยง เว้นระยะห่างไม่ได้ เป็นผู้ที่ติดเชื้อเสี่ยงอาการรุนแรง ผู้ป่วยและผู้สัมผัสเสี่ยงสูง
รัฐมนตรีช่วยว่าการกระทรวงสาธารณสุข แจงประกาศในราชกิจจานุเบกษา ให้สวมหรือถอดหน้ากากตามความสมัครใจ ยังมีเงื่อนไข ขอให้ปฏิบัติตามอย่างเคร่งครัด หากอยู่ในสถานที่เสี่ยง เว้นระยะห่างไม่ได้ เป็นผู้ที่ติดเชื้อเสี่ยงอาการรุนแรง ผู้ป่วยและผู้สัมผัสเสี่ยงสูง ยังสมควรสวมหน้ากาก เพื่อความปลอดภัย ป้องกันการติดเชื้อ
วันนี้ (24 มิถุนายน 2565) ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข กล่าวถึงกรณีราชกิจจานุเบกษาเผยแพร่ข้อกำหนดตามความในมาตรา 9 แห่งพระราชกำหนดการบริหารราชการในสถานการณ์ฉุกเฉิน พ.ศ. 2548 ฉบับที่ 46 ซึ่งมีเรื่องของการสวมหน้ากากอนามัยหรือหน้ากากผ้าตามความสมัครใจ ว่า ประกาศเรื่องของการสวมหรือถอดหน้ากากตามความสมัครใจนั้น เป็นแบบมีเงื่อนไข คือให้ปฏิบัติตามคำแนะนำของกรมอนามัย กระทรวงสาธารณสุข ซึ่งแนะนำให้สวมหน้ากากเมื่อยังอยู่ร่วมกับผู้อื่นในสถานที่เสี่ยงหรือพื้นที่แออัดมีการรวมกลุ่มคนจำนวนมาก ไม่สามารถเว้นระยะห่างได้ หรืออากาศระบายถ่ายเทไม่ดี รวมถึงกลุ่มเสี่ยงที่หากติดเชื้อแล้วจะมีอาการรุนแรง หรือผู้ป่วยและผู้สัมผัสเสี่ยงสูง ยังจำเป็นต้องสวมหน้ากากเมื่ออยู่ร่วมกับบุคคลอื่น
“แม้จะมีประกาศให้การสวมหน้ากากหรือถอดหน้ากากเป็นไปตามความสมัครใจ แต่ขอให้ปฏิบัติตามคำแนะนำที่เป็นเงื่อนไขอย่างเคร่งครัด การสวมหน้ากากในสถานที่ที่มีความเสี่ยง เป็นเรื่องที่ควรตระหนักให้ดี เพื่อความปลอดภัย ป้องกันการติดเชื้อได้ แม้ช่วงนี้จะมีผู้ติดเชื้อโควิดไม่มาก แต่ก็พบว่าเริ่มเพิ่มสูงขึ้นบ้าง เนื่องจากมีการผ่อนคลายกิจกรรม เช่น สถานบันเทิง และแม้การติดเชื้อส่วนใหญ่จะมีอาการไม่รุนแรง แต่บางคนอาจเป็นภาวะลองโควิดที่มีอาการเรื้อรังได้ ดังนั้น ไม่ติดเชื้อดีที่สุด” ดร.สาธิตกล่าว
******************************************* 24 มิถุนายน 2565
วันอังคารที่ 26 กรกฎาคม 2565
ครม.เห็นชอบหลักการการปรับอัตราเงินอุดหนุนค่าใช้จ่ายรายหัวสำหรับผู้เรียนการศึกษาขั้นพื้นฐาน ในลักษณะงบประมาณผูกพันต่อเนื่อง 4 ปี หลังไม่ได้ปรับมากกว่า 10 ปี
ครม.เห็นชอบหลักการการปรับอัตราเงินอุดหนุนค่าใช้จ่ายรายหัวสำหรับผู้เรียนการศึกษาขั้นพื้นฐาน ในลักษณะงบประมาณผูกพันต่อเนื่อง 4 ปี หลังไม่ได้ปรับมากกว่า 10 ปี
วันที่ 26 กรกฎาคม 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรีกล่าวว่า คณะรัฐมนตรี (ครม.) เห็นชอบหลักการการปรับอัตราเงินอุดหนุนค่าใช้จ่ายรายหัวสำหรับผู้เรียนการศึกษาขั้นพื้นฐาน ในลักษณะงบประมาณผูกพันต่อเนื่อง 4 ปี ตั้งแต่ปี 2566-2569 ครอบคลุมการจัดการศึกษาตั้งแต่ระดับก่อนประถมศึกษา ประถมศึกษา มัธยมศึกษาตอนต้น มัธยมศึกษาตอนปลาย และระดับประกาศนียบัตรวิชาชีพ(ปวช.) ของสถานศึกษารัฐและเอกชน การจัดการศึกษาโดยครอบครัวและสถานประกอบการ
สำหรับกรอบวงเงินงบประมาณในแต่ละปีมีรายละเอียดดังนี้ ในปีที่ 1 ปี 2566 งบประมาณ 48,741.62 ล้านบาท เพิ่มขึ้นจากปี 2565 จำนวน 2,259.22 ล้านบาท , ปีที่ 2 ปี 2567 งบประมาณ 50,399.12 ล้านบาท เพิ่มขึ้นจากปี 2566 จำนวน 1,657.50 ล้านบาท , ปีที่ 3 ปี 2568 งบประมาณ 52,612.28 ล้านบาท เพิ่มขึ้นจากปี 2567 จำนวน 2,213.16 ล้านบาท , ปีที่ 4 ปี 2569 งบประมาณ 54,548.86 ล้านบาท เพิ่มขึ้นจากปี 2568 จำนวน 1,936.58 ล้านบาท รวมเงินอุดหนุนระยะเวลา 4 ปี 206,301.88 ล้านบาท
น.ส.ไตรศุลีกล่าวว่า ที่ผ่านมารัฐบาลได้จัดสรรงบประมาณในลักษณะของเงินอุดหนุนตามจำนวนผู้เรียนผ่านสถานศึกษาเพื่อสนับสนุนค่าใช้จ่ายในการจัดการศึกษาขั้นพื้นฐาน 15 ปี สำหรับค่าใช้จ่ายพื้นฐาน 5 รายการหลัก ได้แก่ ค่าจัดการเรียนการสอน , ค่าหนังสือเรียน , ค่าอุปกรณ์การเรียน, ค่าเครื่องแบบนักเรียน และค่ากิจกรรมพัฒนาคุณภาพผู้เรียน
อย่างไรก็ตามจากผลการสำรวจและวิเคราะห์ข้อมูลค่าใช้จ่ายสำหรับการศึกษาขั้นพื้นฐาน พบว่า อัตราเงินอุดหนุนปัจจุบันต่ำกว่าค่าใช้จ่ายจริงและไม่สอดคล้องกับความต้องการของผู้เรียนและสถานศึกษา ซึ่งเป็นอัตราที่ไม่ได้มีการปรับมามากกว่า 10 ปี โดยปรับครั้งสุดท้ายในปีการศึกษา 2553 ยกเว้นค่าหนังสือเรียนที่มีการปรับเพิ่มอย่างต่อเนื่อง ในขณะที่ราคาสินค้าบริการและค่าครองชีพปรับเพิ่มสูงขึ้นทุกปีตามสภาพเศรษฐกิจสังคม ส่งผลให้สถานศึกษาจำเป็นต้องระดมเงินสนับสนุนจากแหล่งอื่น เช่น เงินค่าบำรุงการศึกษา เงินบริจาคเงินรายได้สถานศึกษา โดยผู้เรียนและผู้ปกครองต้องรับภาระค่าใช้จ่ายด้านการศึกษาที่เพิ่มขึ้น
สำหรับการปรับอัตราเงินอุดหนุนในครั้งนี้ เป็นการปรับอัตราให้สอดคล้องกับสภาพทางเศรษฐกิจและสังคมที่เปลี่ยนแปลงไป ซึ่งจะช่วยแบ่งเบาภาระค่าใช้จ่ายให้กับผู้เรียน ผู้ปกครอง และสถานศึกษาสามารถพัฒนาคุณภาพการศึกษาให้ได้มาตรฐานมากยิ่งขึ้น ผู้เรียนทุกคนเข้าถึงการศึกษาได้อย่างเสมอภาคและเท่าเทียมกัน ลดอุปสรรคสำคัญในการตัดสินใจเข้าศึกษาต่อของผู้เรียนโดยเฉพาะผู้เรียนยากจน
ทั้งนี้ ในการปรับปรุงอัตราเงินอุดหนุน กระทรวงศึกษาธิการได้ใช้ข้อมูลจำนวนนักเรียนและข้อมูลนักเรียนยากจน ณ ปี 2564 ซึ่งมีนักเรียนยากจนคิดเป็น ร้อยละ 18 ของนักเรียนทั้งหมด ในการนำมาประเมินแนวโน้มใน 4 ปีข้างหน้า พร้อมกับพิจารณาถึงอัตราการเปลี่ยนแปลงของจำนวนผู้เรียนการศึกษาในระบบและนอกระบบ ซึ่งในส่วนของการศึกษาในระบบปี 2560-2563 มีจำนวนผู้เรียนลดลงร้อยละ 0.8 ขณะที่การศึกษานอกระบบ ปี 2561-2565 ผู้เรียนลดลงประมาณร้อยละ 8.7 ต่อปี
วันพุธที่ 30 มิถุนายน 2564
กระทรวงดิจิทัลเพื่อเศรษฐกิจและสังคม บันทึกเทปถวายพระพรชัยมงคลพระบาทสมเด็จพระเจ้าอยู่หัว
กระทรวงดิจิทัลเพื่อเศรษฐกิจและสังคม บันทึกเทปถวายพระพรชัยมงคลพระบาทสมเด็จพระเจ้าอยู่หัว
เมื่อวันที่30มิถุนายน2564นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมนำคณะผู้บริหารร่วมบันทึกเทปถวายพระพรชัยมงคลพระบาทสมเด็จพระเจ้าอยู่หัวเนื่องในโอกาสวันเฉลิมพระชนมพรรษา28กรกฎาคม2564โดยมีนายทศพลเพ็งส้มผู้ช่วยรัฐมนตรีประจำนายกรัฐมนตรีปฏิบัติหน้าที่ประจำกระทรวงดิจิทัลเพื่อเศรษฐกิจและสังคมนายเนวินธุ์ช่อชัยทิพฐ์ผู้ช่วยรัฐมนตรีประจำกระทรวงดิจิทัลเพื่อเศรษฐกิจและสังคมนายเอกสิทธิ์คุณานันทกุลเลขานุการรัฐมนตรีว่าการกระทรวงดิจิทัลเพื่ภเศรษฐกิจและสังคมและนางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมเข้าร่วมณสถานีวิทยุโทรทัศน์แห่งประเทศไทยNBTเพื่อแสดงออกถึงความจงรักภักดีและน้อมสำนึกในพระมหากรุณาธิคุณที่พระองค์ทรงมีต่อพสกนิกรชาวไทย
**********
วันพฤหัสบดีที่ 28 เมษายน 2565
รมช.ประภัตร ลุยแจกโค - กระบือ ที่จังหวัดหนองบัวลำภู พร้อมชี้แจง "โครงการสานฝันสร้างอาชีพ ยกระดับรายได้เกษตรกร"
รมช.ประภัตร ลุยแจกโค - กระบือ ที่จังหวัดหนองบัวลำภู พร้อมชี้แจง "โครงการสานฝันสร้างอาชีพ ยกระดับรายได้เกษตรกร" ชวนเกษตรกรปลูกฟักทอง ประกันราคา 5 บาท ต่อกิโลกรัม
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ เป็นประธานในพิธีมอบโคในโครงการธนาคารโค - กระบือ เพื่อเกษตรกร ตามพระราชดำริ พร้อมชี้แจงโครงการ "สานฝันสร้างอาชีพ และยกระดับรายได้เกษตรกร ณ โรงเรียนศรีบุญเรืองวิทยาคาร อำเภอศรีบุญเรือง จังหวัดหนองบัวลำภู โดยมีนายอนุชา พัสถาน ปลัดจังหวัดหนองบัวลำภู พร้อมด้วยหัวหน้าส่วนราชการในพื้นที่ และผู้นำภาคประชาชน ตลอดจนเกษตรกรในพื้นที่ให้การต้อนรับ
"โครงการธนาคารโค - กระบือ เพื่อเกษตรกร ตามพระราชดำริ เกิดขึ้นจากพระมหากรุณาธิคุณของพระบาทสมเด็จพระเจ้าอยู่หัว ที่ทรงพระราชทานโคให้แก่เกษตรกร เพื่อช่วยเหลือเกษตรกรที่ยากจน ให้มีโคเป็นของตนเอง ได้มูลโคเป็นปุ๋ยคอก ได้โคเป็นทรัพย์สินของตนเอง เป็นการเพิ่มรายได้ ลดรายจ่าย รวมถึงเป็นการสนับสนุนให้เกษตรกรมีส่วนร่วมในการรวมกลุ่ม สร้างความเข้มแข็งให้กับชุมชน และขยายผลให้กับเกษตรกรรายอื่นๆ ข้างเคียง" รมช.ประภัตร กล่าว
ทั้งนี้ จังหวัดหนองบัวลำภูมีเกษตรกรที่ได้รับสัตว์จากโครงการธนาคารโค - กระบือ ตามพระราชดำริไปแล้ว จำนวน 500 ราย โค - กระบือ รวม 500 ตัว และในวันนี้มีการส่งมอบเพิ่มให้กับเกษตรกรอีก 27 ราย จำนวนโค - กระบือ รวม 27 ตัว
พร้อมนี้ รมช.ประภัตรยังได้ชี้แจงเกี่ยวกับ "โครงการสานฝันสร้างอาชีพ ยกระดับรายได้เกษตรกร" และกำชับให้ส่วนราชการกระทรวงเกษตรฯ ในพื้นที่จังหวัดหนองบัวลำภู เร่งทำประชาสัมพันธ์โครงการ และสนับสนุนเกษตรกรเข้าร่วมโครงการ ซึ่งโครงการดังกล่าว เป็นนโยบายของรัฐบาล ภายใต้การนำของพลเอก ประยุทธ จันทร์โอชา นายกรัฐมนตรี ให้กระทรวงเกษตรฯ เร่งส่งเสริมอาชีพที่เหมาะสมให้กับเกษตรกร โดยร่วมกับธนาคารเพื่อการเกษตรและสหกรณ์การเกษตร (ธ.ก.ส.) ดำเนินโครงการ มีวัตถุประสงค์ในการปล่อยสินเชื่อสำหรับใช้ในการประกอบอาชีพการเกษตร หรืออาชีพนอกภาคเกษตร หรือการลงทุนค้าขาย เพื่อเสริมรายได้ในครัวเรือน เน้นอาชีพที่มีตลาดรองรับชัดเจน
สำหรับการประกันราคารับซื้อผลผลิต ให้กับเกษตรกรนั้น จะสามารถสร้างรายได้ให้กับเกษตรกรในระยะเวลา ไม่เกิน 6 เดือน มีผลตอบแทนเบื้องต้นเพียงพอต่อการดำรงชีพ และสามารถต่อยอดเป็นอาชีพที่มั่นคงต่อไปได้ในอนาคต ซึ่งโครงการดังกล่าว มีเมนูทางเลือกให้กับเกษตรกรในด้านต่าง ๆ ทั้งเมนูทางเลือกอาชีพด้านปศุสัตว์ เมนูอาชีพด้านพืช และเมนูอาชีพด้านประมง
โดยสามารถยื่นความประสงค์ขอกู้ตามโครงการได้ 2 ช่องทาง ได้แก่ 1) ยื่นขอกู้เงินที่ธนาคาร ธ.ก.ส. สาขาที่ตนเองมีภูมิลำเนาหรือที่ตั้งของโครงการ (Walk In) และ 2) ให้ผู้ขอกู้ลงทะเบียนยื่นขอสินเชื่อผ่านช่องทาง Line Official : BAAC Family และนัดหมายผู้ขอกู้ผ่านระบบนัดหมาย โดยวงเงินกู้สูงสุดรายละไม่เกิน จำนวน 100,000 บาท แต่ต้องไม่เกินค่าใช้จ่ายและหรือค่าลงทุนจริงของลูกค้าแต่ละราย
สำหรับในพื้นที่จังหวัดหนองบัวลำภูจะส่งเสริมสนับสนุนให้เกษตรกรที่สนใจเข้าร่วมโครงการฯ เริ่มจากการปลูกฟักทอง โดยการดำเนินงานได้มีการเจรจาทำข้อตกลงกับภาคเอกชนในการสนับสนุนเมล็ดพันธุ์ให้กับเกษตรกรไปทดลองปลูก และสนับสนุนปุ๋ยที่จำเป็นในการเพาะปลูกแก่เกษตรกร หลังจากขายผลผลิตได้แล้วจึงจะหักต้นทุนค่าเมล็ดพันธุ์ ปุ๋ย โดยมีผู้ประกอบการพร้อมรับซื้อฟักทองลูก ซึ่งจะเข้ามารับซื้อถึงที่ และประกันราคารับซื้อขั้นต่ำที่กิโลกรัมละ 5 บาท
วันพฤหัสบดีที่ 18 พฤศจิกายน 2564
กรมทางหลวงชนบท รายงานสถานการณ์สายทางที่ได้รับผลกระทบจากอุทกภัยในพื้นที่ 8 จังหวัดประจำวันที่ 18 พฤศจิกายน 2564 เวลา 08.30 น. สัญจรผ่านได้ 17 สายทาง ไม่สามารถสัญจรผ่านได้ 6 สายทาง
กรมทางหลวงชนบท (ทช.) กระทรวงคมนาคม โดยสำนักบำรุงทาง รายงานถึงสถานการณ์อุทกภัยประจำวันที่ 18 พฤศจิกายน 2564 เวลา 08.30 น. ว่า มีถนนทางหลวงชนบทที่ประสบอุทกภัยในพื้นที่ 8 จังหวัด รวม 23 สายทาง สัญจรผ่านได้ 17 สายทาง และไม่สามารถสัญจรผ่านได้ 6 สายทาง
กรมทางหลวงชนบท (ทช.) กระทรวงคมนาคม โดยสำนักบำรุงทาง รายงานถึงสถานการณ์อุทกภัยประจำวันที่ 18 พฤศจิกายน 2564 เวลา 08.30 น. ว่า มีถนนทางหลวงชนบทที่ประสบอุทกภัยในพื้นที่ 8 จังหวัด ได้แก่ พระนครศรีอยุธยา ชัยภูมิ สุรินทร์ บุรีรัมย์ มหาสารคาม ร้อยเอ็ด สุพรรณบุรี และนครปฐม รวม 23 สายทาง สามารถสัญจรผ่านได้ 17 สายทาง และไม่สามารถสัญจรผ่านได้ 6 สายทาง แบ่งเป็น น้ำท่วมสูง 5 สายทาง (5 แห่ง) ทางขาด โครงสร้างทางชำรุด กัดเซาะ 1 สายทาง (1 แห่ง) รายละเอียดดังนี้
1. สายทาง ชย.024 สะพานข้ามแม่น้ำชี ท่านกโง่ อำเภอคอนสวรรค์ จังหวัดชัยภูมิ เส้นทางขาด (ช่วง กม. ที่ 2+000 - 3+600)
2. สายทาง สร.021 ถนนเชิงลาดสะพานมิตรภาพสระขุด อำเภอชุมพลบุรี จังหวัดสุรินทร์ น้ำท่วมสูง 40 เซนติเมตร (ช่วง กม. ที่ 1+200 - 3+800)
3. สายทาง สร.022 สะพานมิตรภาพ - หนองเรือ อำเภอท่าตูม และชุมพลบุรี จังหวัดสุรินทร์ น้ำท่วมสูง 50 เซนติเมตร (ช่วง กม. ที่ 3+150 - 4+000)
4. สายทาง รอ.033 ถนนเชิงลาดสะพานข้ามลำน้ำชี สะพานคุยโพธิ์ - หนองแก่ง อำเภอโพธิ์ชัย จังหวัดร้อยเอ็ด น้ำท่วมสูง 70 เซนติเมตร (ช่วง กม. ที่ 2+050 - 3+500)
5. สายทาง อย.5034 แยกทางหลวงชนบท อย.3006 (กม. ที่ 0+900) - บ้านดอนทอง อำเภอลาดบัวหลวง และเสนา จังหวัดพระนครศรีอยุธยา น้ำท่วมสูง 40 เซนติเมตร (ช่วง กม. ที่ 0+000 - 7+250)
6. สายทาง อย.3049 แยก ทล.340 (กม. ที่ 55+900) - บ้านบางตาเถร อำเภอลาดบัวหลวง จังหวัดพระนครศรีอยุธยา น้ำท่วมสูง 40 เซนติเมตร (ช่วง กม. ที่ 0+000 - 8+530)
ทั้งนี้ ทช. ได้ดำเนินการติดตั้งป้ายเตือน ป้ายแนะนำเส้นทางเลี่ยงบริเวณสายทางที่ได้รับผลกระทบจากอุทกภัยเรียบร้อยแล้ว พร้อมทั้งได้จัดเจ้าหน้าที่ติดตามสถานการณ์อุทกภัยอย่างใกล้ชิด เพื่อเข้าช่วยเหลือประชาชนและฟื้นฟูสายทางที่ได้รับผลกระทบอย่างเร่งด่วน ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม หากเกิดเหตุอุทกภัยบริเวณสายทางสามารถแจ้งเหตุได้ที่สายด่วนกรมทางหลวงชนบท โทร. 1146
วันอังคารที่ 10 สิงหาคม 2564
รัฐมนตรีว่าการกระทรวงมหาดไทย มอบสารเนื่องในวันกำนันผู้ใหญ่บ้านประจำปี 2564 เน้นย้ำ กำนัน – ผู้ใหญ่บ้าน ร่วมกันขับเคลื่อนมาตรการป้องกันและควบคุมโควิด-19 อย่างรวดเร็วและมีประสิทธิภาพ
รัฐมนตรีว่าการกระทรวงมหาดไทย มอบสารเนื่องในวันกำนันผู้ใหญ่บ้านประจำปี 2564
เน้นย้ำ กำนัน – ผู้ใหญ่บ้าน ร่วมกันขับเคลื่อนมาตรการป้องกันและควบคุมโควิด-19
อย่างรวดเร็วและมีประสิทธิภาพ เพื่อให้สถานการณ์คลี่คลายไปในทิศทางที่ดีขึ้น
วันนี้ (10 ส.ค. 64) พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ได้มีสารเนื่องในวันกำนัน ผู้ใหญ่บ้าน ประจำปี 2564 โดยมีใจความสำคัญว่า กระทรวงมหาดไทยได้ประกาศให้วันที่ 10 สิงหาคมของทุกปี เป็น “วันกำนัน ผู้ใหญ่บ้าน” เพื่อน้อมรำลึกถึงพระมหากรุณาธิคุณของพระบาทสมเด็จพระจุลจอมเกล้าเจ้าอยู่หัว ที่พระราชทานกำเนิดสถาบันกำนันผู้ใหญ่บ้าน ถือเป็นการยกย่องเชิดชูเกียรติกำนัน ผู้ใหญ่บ้าน แพทย์ประจำตำบล สารวัตรกำนัน และผู้ช่วยผู้ใหญ่บ้าน โดยกระทรวงมหาดไทยได้มีการมอบรางวัลและประกาศเกียรติคุณยกย่องคุณงามความดี เพื่อเป็นขวัญและกำลังใจในการปฏิบัติหน้าที่ บำบัดทุกข์ บำรุงสุข ให้แก่ประชาชน ซึ่งกำนัน ผู้ใหญ่บ้าน ถือเป็นบุคลากรที่มีบทบาทสำคัญยิ่งต่อผลสำเร็จของงานตามภารกิจของกระทรวงมหาดไทย โดยเฉพาะงานด้านการปกครองท้องที่ การรักษาความสงบเรียบร้อย และการอำนวยความเป็นธรรมในระดับตำบล หมู่บ้าน เป็นฟันเฟืองสำคัญในการปฏิบัติงานของราชการส่วนภูมิภาค เพื่อนำปัญหาความเดือดร้อนของประชาชนไปสู่การแก้ไขอย่างรวดเร็ว และขอขอบคุณทุกท่านที่ได้ร่วมกันทำงานด้วยความเสียสละ มุ่งมั่น ตั้งใจในการปฏิบัติภารกิจของกระทรวงมหาดไทยให้สำเร็จ ลุล่วง บังเกิดผลดีต่อส่วนรวม และขอให้ทุกท่านตระหนักถึงบทบาทหน้าที่และความรับผิดชอบต่าง ๆ ที่ได้รับมอบหมายในห้วงสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ในการขับเคลื่อนภารกิจการดำเนินมาตรการป้องกันและควบคุมโรคให้เป็นไปอย่างรวดเร็วและมีประสิทธิภาพ เพื่อให้สถานการณ์การแพร่ระบาดคลี่คลายไปในทิศทางที่ดีขึ้น
นอกจากนี้ นายฉัตรชัย พรหมเลิศ ปลัดกระทรวงมหาดไทย ได้มีสารเนื่องในวันกำนันผู้ใหญ่บ้าน ประจำปี 2564 โดยเน้นย้ำว่า “กำนัน ผู้ใหญ่บ้าน เป็นผู้มีความผูกพันใกล้ชิด เข้าใจในวิถีชีวิต และรับรู้ถึงความต้องการของประชาชนในพื้นที่อย่างแท้จริง ถือเป็นตัวแทนของภาครัฐที่มีบทบาทสำคัญในการประสานระหว่างรัฐกับประชาชน เพื่อขับเคลื่อนนโยบายของรัฐบาล กระทรวง ทบวงกรมต่างๆ ไปสู่การปฏิบัติให้บังเกิดผล รวมทั้งเป็นสถาบันที่หล่อหลอมรวมประชาชนในพื้นที่ให้เกิดความเป็นเอกภาพ และยึดโยงสถาบันหลักของชาติ เพื่อสร้างความเป็นน้ำหนึ่งใจเดียวกัน”
https://kamnanphuyaibaan.com/awards-2564/
วันเสาร์ที่ 1 มกราคม 2565
การรถไฟแห่งประเทศไทย จัดกิจกรรม Hua Lamphong in Your Eyes ร่วมเรียนรู้ 10 จุดสำคัญทางประวัติศาสตร์ของสถานีกรุงเทพ (สถานีหัวลำโพง)
การรถไฟแห่งประเทศไทย (รฟท.) กระทรวงคมนาคม จัดกิจกรรม Hua Lamphong in Your Eyes ร่วมเรียนรู้ 10 จุดสำคัญทางประวัติศาสตร์ของสถานีกรุงเทพ (สถานีหัวลำโพง) และเชิญชมนิทรรศภาพถ่าย “Hua Lamphong (หัวลำโพง) Through the Lens”
การรถไฟแห่งประเทศไทย (รฟท.) กระทรวงคมนาคม จัดกิจกรรม Hua Lamphong in Your Eyes ร่วมเรียนรู้ 10 จุดสำคัญทางประวัติศาสตร์ของสถานีกรุงเทพ (สถานีหัวลำโพง) และเชิญชมนิทรรศภาพถ่าย “Hua Lamphong (หัวลำโพง) Through the Lens” สำหรับบรรยากาศในวันที่ 31 ธันวาคม 2564 มีนักท่องเที่ยวชาวญี่ปุ่นคณะใหญ่ตั้งใจเดินทางมาร่วมงานนี้โดยเฉพาะ ส่วนนักท่องเที่ยวชาวไทย ส่วนใหญ่จะเดินทางมาเป็นครอบครัว พาเด็ก ๆ มาร่วมเรียนรู้ประวัติศาสตร์อันทรงคุณค่า และร่วมถ่ายรูปกับรถจักรไอน้ำเป็นจำนวนมาก ภายในงานแจกพาสปอร์ตที่ระลึกชวนเช็กอินหัวลำโพงใน 10 จุดไฮไลต์สำคัญ เปิดให้ชมในมุมเอ็กซ์คลูซีฟ ตั้งแต่วันนี้ถึง 16 มกราคม 2565
*** พิเศษสุด ๆ ส่งท้ายปีเก่าต้อนรับปีใหม่ มาร่วมกิจกรรมฯ รับทันทีพวงกุญแจรถไฟชานเมืองสายสีแดง
Facebook ทีมพีอาร์การรถไฟแห่งประเทศไทย (red arrow right)https://www.facebook.com/129946050353608/posts/5351075564907271/?d=n
INSTAGRAM SRT OFFICIAL (red arrow right)https://www.instagram.com/p/CYJARkzBeBi/?utm_medium=copy_link
Twitter SRT OFFICIAL @PR_SRT (red arrow right)https://twitter.com/pr_srt/status/1476834336401879040?s=21
วันพุธที่ 17 พฤศจิกายน 2564
ผู้บริหาร บขส. ร่วมถ่ายทอดนโยบายการบริหารงานปี 2565 ผ่านโครงการ “นโยบายสานต่อ  วงล้อขับเคลื่อน”
ตั้งเป้าสร้างรายได้ นำองค์กรสู่ “New Business Model”
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จำกัด (บขส.) กระทรวงคมนาคม เป็นประธานเปิดงานแถลงนโยบาย “โครงการนโยบายสานต่อ วงล้อขับเคลื่อน” ประจำปี 2565 โดยมีรองกรรมการผู้จัดการใหญ่ และผู้ช่วยกรรมการผู้จัดการใหญ่ ร่วมแถลงนโยบายและแนวทางการดำเนินงานในปี 2565 และมีผู้อำนวยการกอง ผู้ช่วยผู้อำนวยการกอง หัวหน้างาน และนายสถานีเดินรถทั่วประเทศ
ร่วมรับฟังการแถลงนโยบาย ณ ห้องประชุมมหาราช ชั้น 4 อาคารสถานีขนส่งผู้โดยสารกรุงเทพ (จตุจักร) และผ่านการประชุมออนไลน์ ในวันที่ 17 พฤศจิกายน 2564
กรรมการผู้จัดการใหญ่ บขส. กล่าวว่า ทิศทางในการดำเนินธุรกิจในปี 2565 จะเป็นรูปแบบของ New Business Model 4 เรื่อง ดังนี้
1. ให้ทุกหน่วยงานมีการนำเสนอข้อมูล โดยอยู่บนพื้นฐานการวิเคราะห์ข้อมูล เพื่อให้สามารถนำข้อมูลมาต่อยอดและพัฒนางานด้านต่าง ๆ
2. สร้างภาพลักษณ์ของ บขส. โดยเน้นเรื่อง “ความปลอดภัย” เป็นอันดับหนึ่ง
3. ให้ทุกคนร่วมมือกันปรับแผนกลยุทธ์ทางธุรกิจ เพื่อสร้างรายได้แบบยั่งยืน
4. การทำงานต้องเป็น Team Works มีการบริหารจัดการองค์กรให้เป็นหนึ่งเดียว
อย่างไรก็ดีในการดำเนินงาน บขส. ยังคงใช้นโยบาย Smart Digital Technology 4 ด้านซึ่งเป็นหัวใจสำคัญในการดำเนินงานของ Digital Transport มาขับเคลื่อนองค์กร ทั้งในเรื่องการพัฒนาสถานีให้ทันสมัย การสร้างพันธมิตรทางธุรกิจ การพัฒนาอสังหาริมทรัพย์ เพื่อสร้างรายได้ และพนักงานทุกคนต้องมีส่วนร่วมในการพัฒนาองค์กร รวมทั้งเพิ่มทักษะความรู้ให้ตัวเองเพื่อปรับตัวรองรับความท้าทายในอนาคต
สำหรับ “โครงการนโยบายสานต่อ วงล้อขับเคลื่อน” บขส. ได้จัดขึ้นอย่างต่อเนื่องทุกปี เพื่อให้ผู้บริหารระดับสูงได้ชี้แจง ตอบข้อซักถาม และทำความเข้าใจนโยบายการบริหารงาน ให้แก่ผู้บริหารระดับต้น เพื่อนำไปสู่การปฏิบัติในทิศทางเดียวกัน รวมทั้งเพื่อเชื่อมความสัมพันธ์อันดีระหว่างผู้บริหารระดับสูงและผู้บริหารระดับต้น
วันจันทร์ที่ 7 มีนาคม 2565
กสร. เตือนนายจ้างก่อสร้าง หยุดการสูญเสีย ย้ำข้อปฏิบัติด้านความปลอดภัยในกิจการก่อสร้าง
กรมสวัสดิการและคุ้มครองแรงงาน (กสร.) ห่วงการเกิดอุบัติเหตุความไม่ปลอดภัยในการทำงานเกี่ยวกับงานก่อสร้าง รื้อถอนอาคารเตือนนายจ้างเพิ่มความระมัดระวังให้ปฏิบัติตามกฎหมายด้านความปลอดภัยฯ อย่างเคร่งครัด ป้องกันอุบัติเหตุ หยุดการสูญเสียชีวิต
นายนิยม สองแก้ว อธิบดีกรมสวัสดิการและคุ้มครองแรงงาน (กสร.)กล่าวว่าช่วงเวลาที่ผ่านมามีอุบัติเหตุในหน่วยงานก่อสร้างขึ้นบ่อยครั้ง เนื่องจากงานก่อสร้างนั้นเป็นลักษณะงานที่มีความเสี่ยงในเรื่องความไม่ปลอดภัยต่อการปฏิบัติงานของลูกจ้าง และมีความเป็นอันตรายสูงซึ่งอาจก่อให้เกิดอุบัติเหตุร้ายแรงได้ กรมสวัสดิการและคุ้มครองแรงงานซึ่งเป็นหน่วยงานที่ดูแลในเรื่องของความปลอดภัยในการทำงานก่อสร้าง จึงขอความร่วมมือนายจ้างลูกจ้างร่วมจัดมาตรการเชิงป้องกันและปฏิบัติตามกฎกระทรวงกำหนดมาตรฐานในการบริหาร จัดการ และดำเนินการด้านความปลอดภัย อาชีวอนามัย และสภาพแวดล้อมในการทำงานเกี่ยวกับงานก่อสร้างพ.ศ. 2564 เพื่อลดอัตราการประสบอันตรายจากกิจการงานก่อสร้าง พร้อมจัดมาตรการเชิงรุกด้านความปลอดภัยเพื่อลดการสูญเสียชีวิตและทรัพย์สินจากอุบัติเหตุก่อสร้างให้ได้มากที่สุด พร้อมส่งพนักงานตรวจความปลอดภัยในการทำงานเข้าตรวจสถานประกอบกิจการเพื่อดูแลเรื่องความปลอดภัยของลูกจ้าง และทำความเข้าใจ สร้างการตระหนักรู้ด้านความปลอดภัยแก่นายจ้างลูกจ้างในสถานประกอบกิจการโดยเน้นย้ำให้นายจ้างปฏิบัติตามกฎกระทรวงฯ เกี่ยวกับงานก่อสร้าง โดยการแจ้งข้อมูลงานก่อสร้างก่อนเริ่มงานก่อสร้างไม่น้อยกว่าสิบห้าวันดำเนินการให้พื้นที่ทำงานก่อสร้างมีความมั่นคงแข็งแรง รองรับน้ำหนักเครื่องจักร อุปกรณ์ และวัสดุในงานก่อสร้างได้อย่างปลอดภัยจัดให้มีผู้ควบคุมงานทำหน้าที่ตรวจความปลอดภัยในการทำงานก่อนการทำงานและขณะทำงานทุกขั้นตอนกำหนดบริเวณเขตก่อสร้าง โดยทำรั้วที่แข็งแรงสูงไม่น้อยกว่า 2 เมตรหรือกั้นเขตด้วยวัสดุที่เหมาะสมตามลักษณะงาน และมีป้าย“เขตก่อสร้าง” แสดงให้เห็นได้อย่างชัดเจน พร้อมทั้งห้ามมิให้บุคคลซึ่งไม่เกี่ยวข้องเข้าไปในเขตก่อสร้าง
อธิบดี กสร.กล่าวเพิ่มเติมว่า ในวันที่ 17 มีนาคม 2565 กรมสวัสดิการและคุ้มครองแรงงานจัดงานสัมมนานายจ้างในกิจการก่อสร้างเพื่อเพิ่มมาตรการเฝ้าระวังโดยหวังเป็นอย่างยิ่งว่าจะได้รับความร่วมมือจากสถานประกอบกิจการในมาตรการด้านความปลอดภัยฯ ครั้งนี้ เพื่อป้องกันการเกิดอุบัติเหตุและหยุดการสูญเสียชีวิตและทรัพย์สินของทั้งลูกจ้างและนายจ้างได้ ทั้งนี้ หากนายจ้างและลูกจ้างมีข้อสงสัยสามารถสอบถามรายละเอียดเพิ่มเติมได้ที่ กลุ่มงานมาตรฐานวิศวกรรมความปลอดภัยในการทำงาน กองความปลอดภัยแรงงาน 0 2448 9128 – 39 ต่อ 303 – 305 หรือโทรสายด่วน 1506 กด 3 และ 1546
วันจันทร์ที่ 24 มกราคม 2565
โฆษกรัฐบาลเผย นายกฯ แสดงความเสียใจกรณี พญ.วราลัคน์ สุภวัตรจริยากุล หรือ “คุณหมอกระต่าย” ประสบอุบัติเหตุขณะเดินข้ามทางม้าลาย กำชับเจ้าหน้าที่ บังคับใช้กฎหมายอย่างจริงจัง
โฆษกรัฐบาลเผย นายกฯ แสดงความเสียใจกรณี พญ.วราลัคน์ สุภวัตรจริยากุล หรือ “คุณหมอกระต่าย” ประสบอุบัติเหตุขณะเดินข้ามทางม้าลาย กำชับเจ้าหน้าที่ บังคับใช้กฎหมายอย่างจริงจัง ย้ำ ทางเท้าและทางม้าลายต้องปลอดภัยสำหรับทุกคน
วันที่ 24 ม.ค. 65 นายธนกร วังบุญคงชนะ โฆษกประจำสำนักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แสดงความเสียใจต่อกรณี พญ.วราลัคน์ สุภวัตรจริยากุล หรือ คุณหมอกระต่าย แพทย์ผู้ชำนาญการด้านจักษุวิทยา ภาควิชาจักษุวิทยา คณะแพทยศาสตร์ จุฬาลงกรณ์มหาวิทยาลัย ที่ประสบอุบัติเหตุขณะเดินทางข้ามทางม้าลาย บริเวณด้านหน้าสถาบันไตภูมิราชนครินทร์ ถนนพญาไท เมื่อวันที่ 21 มกราคม ที่ผ่านมา โดยมอบหมาย นายประทีป กีรติเรขา รองเลขาธิการนายกรัฐมนตรีฝ่ายการเมือง เป็นผู้แทนนายกรัฐมนตรีร่วมสวดพระอภิธรรม ณ วัดพระศรีมหาธาตุวรมหาวิหาร เขตบางเขน พร้อมส่งพวงหรีด แสดงความอาลัยด้วย นับเป็นความสูญเสียครั้งสำคัญของวงการจักษุแพทย์
ทั้งนี้ นายกรัฐมนตรี สั่งการให้หน่วยงานที่เกี่ยวข้อง ตลอดจนเจ้าหน้าที่กวดขันบังคับใช้กฎหมายจราจรอย่างจริงจังและเข้มงวด พร้อมให้ตำรวจติดตามคดีให้ความเป็นธรรมกับผู้เสียชีวิต และเร่งจัดประชุมหารือกับหน่วยงานที่เกี่ยวข้อง ทั้ง กทม. กระทรวงมหาดไทย กระทรวงคมนาคมและภาคประชาสังคม ร่วมกันพิจารณาแก้ไขเร่งด่วน ทั้งมาตรการระยะสั้นและระยะยาว ทำให้ทางม้าลายและทางเท้าเป็นพื้นที่ปลอดภัยสำหรับประชาชนเดินเท้าให้ได้อย่างยั่งยืน
วันเสาร์ที่ 18 กันยายน 2564
การรถไฟแห่งประเทสไทยพร้อมเปิดให้บริการขบวนรถโดยสาร 7 ขบวน อำนวยความสะดวกแก่ประชาชนที่ต้องการเดินทางเที่ยวเทศกาลลูกชิ้นยืนกิน สถานีรถไฟบุรีรัมย์
การรถไฟแห่งประเทสไทยพร้อมเปิดให้บริการขบวนรถโดยสาร 7 ขบวน อำนวยความสะดวกแก่ประชาชนที่ต้องการเดินทางเที่ยวเทศกาลลูกชิ้นยืนกิน สถานีรถไฟบุรีรัมย์ ระหว่างวันที่ 18 - 24 กันยายน 2564 เพื่อส่งเสริมการท่องเที่ยวภายในประเทศ และกระจายรายได้สู่ท้องถิ่นตามนโยบ
นายนิรุฒ มณีพันธ์ ผู้ว่าการรถไฟแห่งประเทศไทย เปิดเผยว่า การรถไฟฯ พร้อมสนับสนุนการท่องเที่ยวภายในประเทศ และส่งเสริมการกระจายรายได้สู่ท้องถิ่นตามนโยบายของรัฐบาล และกระทรวงคมนาคม โดยเปิดให้บริการขบวนรถเร็ว และรถท้องถิ่น จำนวน 7 ขบวน มุ่งสู่สถานีบุรีรัมย์ เพื่ออำนวยความสะดวกการเดินทางแก่ประชาชนที่ต้องการเที่ยวชมเทศกาลลูกชิ้นยืนกินที่สถานีรถไฟบุรีรัมย์ ระหว่างวันที่ 17-23 กันยายน 2564 ซึ่งกำลังเป็นกระแสโด่งดังไปทั่วประเทศ จากการเป็นอาหารโปรดของ ลลิษา มโนบาล หรือ ลิซ่า วงแบล็คพิงค์ ศิลปินชาวไทยที่กำลังโด่งดังในเวทีโลกทั้งนี้ โดยมีขบวนรถให้บริการระหว่างวันที่ 18 -24 กันยายน 2564 ดังนี้
ขบวนรถเร็วที่ 135 ออกจากสถานีกรุงเทพ เวลา 06.40 น. ถึงสถานีบุรีรัมย์ เวลา 14.19 น. โดยมีรถนั่งปรับอากาศพ่วงในขบวน 4 ตู้ต่อวัน
ขบวนรถเร็วที่ 136 ต้นทางออกจากสถานีอุบลราชธานี เวลา 07.00 น ถึงสถานีบุรีรัมย์ เวลา 10.27 น. มีรถนั่งปรับอากาศพ่วงในขบวน 4 ตู้ต่อวัน
ขบวนรถท้องถิ่น
- ขบวน 427 ออกจากสถานีนครราชสีมา เวลา 14.20 น. ถึงสถานีบุรีรัมย์ เวลา 16.32 น. มีรถนั่งพัดลม 4 ตู้
- ขบวน 421 ออกจากสถานีนครราชสีมา เวลา 06.10 น. ถึงสถานีบุรีรัมย์ 08.08 น. มีรถนั่งพัดลม 4 ตู้
- ขบวน 233 ออกจากสถานีนครราชสีมา เวลา 16.50 น. ถึงสถานีบุรีรัมย์ 19.13 น มีรถนั่งพัดลม 4 ตู้
- ขบวน 426 ออกจากสถานีอุบลราชธานี 12.35 น. ถึงสถานีบุรีรัมย์ 16.15 น. มีรถนั่งพัดลม 4 ตู้
- ขบวน 428 ออกจากสถานีอุบลราชธานี 06.20 น. ถึงสถานีบุรีรัมย์ 09.53 น. มีรถนั่งพัดลม 4 ตู้
ทั้งนี้ ในด้านการให้บริการ การรถไฟฯ ได้คงมาตรการเฝ้าระวังและป้องกันการแพร่ระบาดของโรคติดเชื้อไวรัส COVID-19 ทั้งในขบวนรถโดยสารและสถานีรถไฟทั่วประเทศอย่างเคร่งครัด โดยกำหนดจุดคัดกรองผู้โดยสารก่อนเข้าในพื้นที่สถานี การตั้งจุดบริการแอลกอฮอล์ล้างมือ การให้สวมหน้ากากอนามัยตลอดเวลา การสแกนแอปพลิเคชันไทยชนะ ก่อนและหลังใช้บริการ หรือให้กรอกข้อมูลการเดินทางแทน พร้อมกับต้องกรอกข้อมูลเดินทางข้ามจังหวัด-ข้ามเขตผ่านเว็บไซต์ “หยุดเชื้อ เพื่อชาติ” https://covid-19.in.th/ โดยบุคคลที่เดินทางเข้าจังหวัดบุรีรัมย์โดยไม่ต้องกักตัว จะต้องได้รับวัคซีนแอสตร้าเซนเนก้า 1 เข็ม มากกว่า 14 วัน หรือวัคซีนชนิดอื่นใดครบตามเกณฑ์ที่กำหนด ผู้สนใจสามารถสอบถามข้อมูลเพิ่มเติมได้ที่ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง หรือเฟซบุ๊กแฟนเพจทีมพีอาร์การรถไฟแห่งประเทศไทย
วันจันทร์ที่ 20 ธันวาคม 2564
กพร. จับมือ CPAC ร่วมพัฒนาและบริหารจัดการแหล่งน้ำจากขุมเหมืองสู่ความยั่งยืน
พิธีลงนามบันทึกความเข้าใจว่าด้วยความร่วมมือด้านการพัฒนาและการบริหารจัดการแหล่งน้ำจากขุมเหมืองอย่างยั่งยืน หวังยกระดับคุณภาพชีวิตของชุมชนรอบพื้นที่เหมืองแร่
กพร. จับมือ CPAC ร่วมพัฒนาและบริหารจัดการแหล่งน้ำจากขุมเหมืองสู่ความยั่งยืน
กรมอุตสาหกรรมพื้นฐานและการเหมืองแร่ (กพร.) กระทรวงอุตสาหกรรม ร่วมกับ บริษัท ผลิตภัณฑ์และวัตถุก่อสร้าง จำกัด (CPAC) จัดพิธีลงนามบันทึกความเข้าใจว่าด้วยความร่วมมือด้านการพัฒนาและการบริหารจัดการแหล่งน้ำจากขุมเหมืองอย่างยั่งยืน หวังยกระดับคุณภาพชีวิตของชุมชนรอบพื้นที่เหมืองแร่
นายภานุวัฒน์ ตริยางกูรศรี รองปลัดกระทรวงอุตสาหกรรม เปิดเผยภายหลังเป็นสักขีพยานในพิธีลงนามบันทึกความเข้าใจว่าด้วยความร่วมมือ เรื่อง “การพัฒนาและการบริหารจัดการแหล่งน้ำจากขุมเหมืองอย่างยั่งยืน” ระหว่างกรมอุตสาหกรรมพื้นฐานและการเหมืองแร่ และ บริษัท ผลิตภัณฑ์และวัตถุก่อสร้าง จำกัด ว่า การลงนามบันทึกความเข้าใจในวันนี้ นับเป็นเรื่องน่ายินดีที่ทั้งสองหน่วยงานได้ร่วมมือกันแลกเปลี่ยนนวัตกรรมและองค์ความรู้เพื่อให้เกิดการทำงานแบบบูรณาการร่วมกัน ต่อยอดโครงการต้นแบบในการบริหารจัดการแหล่งน้ำจากขุมเหมืองเพื่อแก้ปัญหาภัยแล้ง และใช้เป็นพื้นที่แก้มลิงเพื่อรองรับน้ำและบรรเทาปัญหาอุทกภัยในฤดูน้ำหลาก ซึ่งเป็นการยกระดับคุณภาพชีวิตของชุมชนโดยรอบเหมืองแร่ให้มีน้ำใช้เพื่ออุปโภคและการเกษตรอย่างเพียงพอตลอดทั้งปี
นายนิรันดร์ ยิ่งมหิศรานนท์ อธิบดีกรมอุตสาหกรรมพื้นฐานและการเหมืองแร่ กล่าวว่า กพร. ได้สำรวจขุมเหมืองโดยการประเมินปริมาณน้ำและศักยภาพในการกักเก็บน้ำขุมเหมืองด้วยเทคโนโลยีอากาศยานไร้คนขับ (Drone) และเทคโนโลยีเรือสำรวจความลึกใต้น้ำสำหรับการรังวัดจัดทำแผนที่ภูมิประเทศขุมเหมือง พร้อมทั้งวิเคราะห์คุณภาพน้ำของขุมเหมืองทั่วประเทศ ปัจจุบันมีขุมเหมืองที่มีศักยภาพและสามารถนำน้ำไปใช้ประโยชน์ได้ไม่น้อยกว่า 240 บ่อ มีปริมาตรน้ำไม่น้อยกว่า 218 ล้านลูกบาศก์เมตร ซึ่งส่วนใหญ่คุณภาพน้ำผ่านเกณฑ์มาตรฐานและมีความปลอดภัยต่อการนำน้ำไปใช้เพื่อการอุปโภคและเกษตรกรรมได้ โดยจะร่วมมือกับบริษัทฯ ในการขยายผลโครงการต้นแบบไปยังขุมเหมืองอื่น ๆ อย่างเป็นรูปธรรมต่อไป
นายปัญญา โสภาศรีพันธ์ ผู้อำนวยการธุรกิจสัมพันธ์และพัฒนาองค์กรอย่างยั่งยืน บริษัท ผลิตภัณฑ์และวัตถุก่อสร้าง จำกัด กล่าวเพิ่มเติมว่า CPAC พร้อมสนับสนุน กพร. ทั้งการถ่ายทอดและพัฒนาองค์ความรู้ด้านเทคโนโลยีการบริหารจัดการน้ำ ตามความมุ่งหวังของ CPAC ที่จะยกระดับความสามารถเข้าสู่ Green Solution เพื่อให้เกิดการพัฒนาความรู้ ขยายโอกาสในการสร้างธุรกิจ และสร้างสรรค์สิ่งแวดล้อมให้ดีขึ้นอย่างยั่งยืน ตามวิสัยทัศน์ในการดำเนินธุรกิจของ SCG ที่ยึดหลัก ESG (Environmental, Social and Governance) มุ่งสร้างคุณค่าให้กับผู้มีส่วนได้ส่วนเสียทุกกลุ่ม ตามหลักการสร้างคุณค่าร่วม (Creating Shared Value: CSV) โดยคำนึงถึงผลกระทบและประโยชน์ที่จะเกิดขึ้น
“การลงนามบันทึกความเข้าใจที่เกิดขึ้นในครั้งนี้ นอกจากจะเป็นการพัฒนาองค์ความรู้และเทคโนโลยีของทั้งสองหน่วยงานในการพัฒนาและบริหารจัดการแหล่งน้ำจากขุมเหมืองอย่างยั่งยืนแล้ว ยังเป็นการสร้างความสัมพันธ์ที่ดีต่อชุมชนโดยรอบ สอดรับกับนโยบาย ‘เหมืองแร่เพื่อชุมชน’ ของ กพร. รวมถึงเป็นการเสริมสร้างภาพลักษณ์ที่ดีต่อการประกอบการเหมืองแร่ให้เป็นที่ยอมรับของสังคมและชุมชน” อธิบดีกรมอุตสาหกรรมพื้นฐานและการเหมืองแร่ กล่าวทิ้งท้าย
วันจันทร์ที่ 27 กันยายน 2564
ธ.ก.ส. จัดสินเชื่อองค์กรปกครองส่วนท้องถิ่น กระตุ้นเศรษฐกิจ
ธ.ก.ส.หนุนองค์กรปกครองส่วนท้องถิ่นร่วมฟื้นเศรษฐกิจ จัดสินเชื่อวงเงิน 10,000 ลบ. อัตราดอกเบี้ย MLR –2.25% ต่อปี  ให้ อบจ. อบต. เทศบาล เมืองพัทยาและกทม. ไปลงทุนโครงสร้างพื้นฐานและโครงการพัฒนาต่างๆ  เพื่อกระตุ้นให้เกิดเงินทุนหมุนเวียน
ธ.ก.ส. หนุนองค์กรปกครองส่วนท้องถิ่นร่วมฟื้นเศรษฐกิจ จัดสินเชื่อวงเงิน 10,000 ล้านบาท อัตราดอกเบี้ย MLR – 2.25% ต่อปี ให้ อบจ. อบต. เทศบาล เมืองพัทยาและ กทม. ไปลงทุนโครงสร้างพื้นฐานและโครงการพัฒนาต่างๆ เพื่อกระตุ้นให้เกิดเงินทุนหมุนเวียน สร้างโอกาสในการประกอบอาชีพและรายได้ให้กับประชาชนในพื้นที่ และหนุนแรงงานคืนถิ่นให้มีอาชีพเลี้ยงตนเองได้ สนใจติดต่อสอบถามได้ที่ ธ.ก.ส. ทุกสาขาทั่วประเทศ
นายธนารัตน์ งามวลัยรัตน์ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า จากสถานการณ์การแพร่ระบาดของเชื้อไวรัส COVID-19 ที่ส่งผลกระทบต่อระบบเศรษฐกิจและสังคมในวงกว้าง ประกอบกับการคาดการณ์แนวโน้มอัตราการเติบโตของ GDP ภายในประเทศที่ลดต่ำลง อันเนื่องจากการลงทุนในภาคเอกชนชะลอตัว ดังนั้น เพื่อให้องค์กรภาครัฐทั่วประเทศ ซึ่งมีบทบาทในการดูแลประชาชน ได้เข้ามามีส่วนร่วมในการกระตุ้นเศรษฐกิจ ช่วยสร้างโอกาสในการประกอบอาชีพและรายได้ให้กับประชาชนในพื้นที่ รวมถึงลดปัญหาการว่างงานโดยเฉพาะอย่างยิ่งแรงงานคืนถิ่น ให้มีอาชีพเลี้ยงตนเองได้และยังเป็นการป้องกันปัญหาทางสังคม ธ.ก.ส. จึงได้จัดทำโครงการสนับสนุนสินเชื่อแก่องค์กรปกครองส่วนท้องถิ่นเพื่อกระตุ้นเศรษฐกิจฐานราก วงเงินรวม 10,000 ล้านบาท เพื่อนำไปลงทุนด้านโครงสร้างพื้นฐาน และโครงการพัฒนาต่าง ๆ อัตราดอกเบี้ย MLR – ไม่เกิน 2.25% ต่อปี (ปัจจุบัน MLR เท่ากับ ร้อยละ 4.875 ต่อปี) ทั้งนี้ เงื่อนไขอื่น ๆ ตามที่ธนาคารกำหนด
สำหรับคุณสมบัติผู้เข้าร่วมโครงการ ได้แก่ องค์กรปกครองส่วนท้องถิ่น (อปท.) ในสังกัดกระทรวงมหาดไทย ประกอบด้วย องค์การบริหารส่วนจังหวัด เทศบาล องค์การบริหารส่วนตำบลเมืองพัทยา และกรุงเทพมหานคร โดยนำสินเชื่อดังกล่าวไปใช้เป็นค่าใช้จ่ายหมุนเวียนหรือค่าลงทุน อาทิ การสร้างโรงงานผลิตปุ๋ยหรืออาหารสัตว์ โรงสีข้าวชุมชน ตลาดจำหน่ายสินค้า การส่งเสริมพัฒนากลุ่มอาชีพต่าง ๆ ปรับปรุงพัฒนาสถานที่ท่องเที่ยวของชุมชน การศึกษา อบรม สัมมนา ดูงานหรือฝึกงานในด้านการส่งเสริมอาชีพ หรือเพื่อการศึกษาของบุคคลในครอบครัวของประชาชนในพื้นที่ การสร้างสนามกีฬา สวนสาธารณะ ศูนย์การแพทย์ชุมชน การเสริมสร้างการเข้าถึงระบบสาธารณสุขขั้นพื้นฐาน รวมไปถึงความต้องการทางด้านการแพทย์ การจัดหาเวชภัณฑ์และอุปกรณ์ทางการแพทย์ที่จำเป็น เป็นต้น
ทั้งนี้ อปท. จะต้องดำเนินการตามระเบียบและกฎหมายที่เกี่ยวข้อง อีกทั้งโครงการที่เสนอขอรับการสนับสนุนสินเชื่อต้องได้รับความเห็นชอบจากสภา อปท. และมีการตั้งงบประมาณเพื่อชำระหนี้คืนแก่ธนาคาร วงเงินกู้ขึ้นอยู่กับความจำเป็นในการใช้เงินกู้ โดยวิเคราะห์จากแผนการดำเนินงาน งบการเงิน ระดับขีดความสามารถในการก่อหนี้ของ อปท. แต่ละแห่ง ซึ่งกำหนดจากความสามารถในการจัดเก็บรายได้ และรายได้จากงบประมาณที่ได้รับการจัดสรรจากส่วนกลาง ในส่วนของการชำระคืน กรณีเป็นทุนหมุนเวียนหรือเป็นค่าใช้จ่าย ชำระคืนไม่เกิน 12 เดือน กรณีพิเศษ ไม่เกิน 18 เดือน กรณีเป็นค่าลงทุน ชำระคืนรายงวด ไม่เกิน 10 ปี (ตามระเบียบและหลักเกณฑ์ของกระทรวงมหาดไทย เรื่องการจัดทำงบประมาณรายจ่ายผูกพันของ อปท.) ทั้งนี้ อปท. ที่มีความสนใจและต้องการขอรับการสนับสนุนสินเชื่อตามโครงการดังกล่าว สามารถติดต่อสอบถามรายละเอียดเพิ่มเติมได้ที่ ธ.ก.ส. ทุกสาขาทั่วประเทศ
วันศุกร์ที่ 26 พฤศจิกายน 2564
กรมการขนส่งทางราง ลงสำรวจจุดตัดทางถนนและทางรถไฟ พื้นที่จังหวัดพิษณุโลก
เพื่อพิจารณาแนวทางการปรับปรุงแก้ไขกายภาพจุดตัดที่มีความเสี่ยงต่อการเกิดอุบัติเหตุ หรือมีอุบัติเหตุเคยเกิดขึ้นแล้วให้มีความปลอดภัยยิ่งขึ้น
เมื่อวันที่ 25 - 26 พฤศจิกายน 2564 กองมาตรฐานความปลอดภัยและบำรุงทาง กรมการขนส่งทางราง (ขร.) ลงพื้นที่สำรวจจุดตัดทางถนนและทางรถไฟ ในพื้นที่จังหวัดพิษณุโลก เพื่อพิจารณาแนวทางการปรับปรุงแก้ไขกายภาพของจุดตัดที่มีความเสี่ยงต่อการเกิดอุบัติเหตุ หรือมีประวัติการเกิดอุบัติเหตุเพื่อให้มีความปลอดภัยเพิ่มขึ้น โดยที่ผ่านมาในช่วง 5 ปีย้อนหลังได้มีการเกิดอุบัติเหตุในบริเวณจุดตัดทางรถไฟ อาทิเช่น จุดตัดกิโลเมตรที่ 362+608 (จุดตัดถนนอำเภอบางกระทุ่ม), 374+950 (จุดถนนแม่เทียบ - บ้านใหม่), 377+974 (จุดตัดถนนบ้านใหม่ - บ้านท่าโรง) และ 383+770 (จุดตัดถนนเข้าวัดพิกุลวราราม) ซึ่งส่วนใหญ่เป็นอุบัติเหตุที่เกิดจากความประมาท และการฝ่าฝืนไม้กั้นรถไฟของผู้ใช้รถใช้ถนน
โดยผลจากการลงพื้นที่ พบว่า จุดตัดดังกล่าวได้มีการแก้ไขโดยการติดตั้งเครื่องกั้นอัตโนมัติ ประเภท ข.1 แล้วทั้งหมด ทั้งนี้ เจ้าหน้าที่ ขร. ได้ดำเนินการสำรวจจุดอื่นๆ อาทิเช่น จุด 382+692 (จุดตัดถนนหลวงหมายเลข 2) จุด 389+845 (จุดตัดถนนพระองค์ดำ) หรือ จุด 390+189 (จุดตัดถนนจ่าการบุญ) เป็นต้น ซึ่งบางจุดยังมีต้นไม้และวัชพืชขึ้นสูง ถนนมีการชำรุด ไม่มีเส้นจราจร หรือมีลักษณะเป็นเนินลาดชัน ทำให้บดบังทัศนวิสัยในการขับขี่ ซึ่งอาจทำให้ไม่เห็นรถไฟที่กำลังเคลื่อนที่ผ่านจุดตัด โดน ขร. จะประสานหน่วยงานที่เกี่ยวข้องดำเนินการแก้ไขต่อไป
ถึงแม้จะมีการติดตั้งเครื่องกั้นเพื่อความปลอดภัยแล้ว จากการลงพื้นที่ยังพบว่าเมื่อมีรถไฟเข้าใกล้จุดตัดและอุปกรณ์เครื่องกั้นทำงาน แต่ยังมีประชาชนบางรายขับขี่ด้วยความประมาท ฝ่าฝืนเครื่องกั้น ซึ่งอาจส่งผลให้เกิดอุบัติเหตุได้ ขร. จึงขอความร่วมมือจากประชาชนไม่ขับขี่ยานพาหนะฝ่าฝืนเครื่องกั้น หยุดรอบริเวณจุดตัดจนกว่ารถไฟจะผ่านไปและเครื่องกั้นยกขึ้น เพื่อความปลอดภัยของผู้ขับขี่ยานพาหนะทุกท่าน
"ชีวิตของท่านมีค่า อย่าคิดฝ่าไม้กั้นรถไฟ"
วันอังคารที่ 16 สิงหาคม 2565
นายกฯ ยินดีนักลงทุนญี่ปุ่นเชื่อมั่นศักยภาพ EEC เร่งเดินหน้าความพร้อมขยายความร่วมมือด้านการลงทุนเพิ่ม
นายกฯ ยินดีนักลงทุนญี่ปุ่นเชื่อมั่นศักยภาพ EEC เร่งเดินหน้าความพร้อมขยายความร่วมมือด้านการลงทุนเพิ่ม
วันนี้ (16 สิงหาคม 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่นักลงทุนชาวญี่ปุ่นเชื่อมั่นในศักยภาพของ EEC และความพร้อมในการสร้างความร่วมมือด้านการค้า การลงทุน และโครงสร้างพื้นฐานสำคัญ มุ่งพัฒนาการเป็นหุ้นส่วนทางยุทธศาสตร์และเศรษฐกิจอย่างยั่งยืนและมีประสิทธิภาพต่อไป
โฆษกประจำสำนักนายกรัฐมนตรี กล่าวว่า ประเทศญี่ปุ่นยังคงเป็นอันดับ 1 ที่สนใจเข้ามาลงทุนในประเทศไทย ซึ่งจากภาพรวมการลงทุนชาวญี่ปุ่นในเขตพัฒนาพิเศษภาคตะวันออก (Eastern Economic Corridor: EEC) พบว่า นักลงทุนญี่ปุ่นที่ได้รับการออกบัตรส่งเสริมการลงทุนจากสำนักงานคณะกรรมการส่งเสริมการลงทุน หรือ BOI (Board of Investment) ในปี 2564 มีมูลค่ารวม 19,445 ล้านบาท ขณะที่ไตรมาสแรกของปี 2565 มีมูลค่าการออกบัตรส่งเสริมฯ แก่นักลงทุนญี่ปุ่นรวม 3,240 ล้านบาท
ทั้งนี้ ข้อมูลจากสถานเอกอัครทูตญี่ปุ่นประจำประเทศไทยพบว่า นักลงทุนญี่ปุ่นยังให้ความสนใจลงทุนในประเทศไทยอย่างต่อเนื่อง จากศักยภาพการเติบโตของไทย ทั้งยังได้เปรียบด้านพื้นที่ยุทธศาสตร์ในภูมิภาคอาเซียน มีต้นทุนจากสภาพแวดล้อม ทรัพยากรมนุษย์ สะดวกต่อการลงทุนเพิ่มและพร้อมพัฒนาในอุตสาหกรรมใหม่ สอดคล้องกับที่ นักลงทุนญี่ปุ่น กล่าวถึง EEC ว่ามีศักยภาพ เหมาะสมแก่การลงทุนแห่งหนึ่งในภูมิภาคเอเชียตะวันออกเฉียงใต้ ซึ่งภายหลังการผ่อนคลายมาตรการล็อกดาวน์และการเปิดประเทศของไทย มีการติดต่อเจรจาธุรกิจระหว่างกันทั้งภาครัฐและเอกชนอย่างต่อเนื่อง
ทั้งนี้ ช่วงปลายเดือนกรกฎาคมที่ผ่านมา นายคณิศ แสงสุพรรณ เลขาธิการคณะกรรมการนโยบายเขตพัฒนาพิเศษภาคตะวันออก ( เลขาฯ EEC) และ ธนาคารซูมิโตโม มิตซุย แบงกิ้ง คอร์ปอเรชั่น (Sumitomo Mitsui Banking Corporation: SMBC) หนึ่งในสถาบันการเงินที่มีเครือข่ายนักลงทุนมากที่สุดในประเทศญี่ปุ่น ได้ร่วมกันลงนามบันทึกเข้าใจ (MOU) สร้างความร่วมมือเพื่อกระชับความสัมพันธ์ระหว่างนักลงทุนไทย-ญี่ปุ่น สนับสนุนการลงทุนจากนักลงทุนญี่ปุ่นในพื้นที่ EEC โดยธนาคาร SMBC จะร่วมมือกับ EEC ในการให้ข้อมูลและ สนับสนุนทางการเงินแก่นักลงทุนญี่ปุ่นและชาติอื่นที่มีความต้องการขยายความต้องการลงทุนในพื้นที่ดังกล่าว เพื่อผลักดันความร่วมมือด้านเทคโนโลยีและภาคการผลิต ฟื้นฟูภาคธุรกิจและอุตสาหกรรมภายในประเทศจากโควิด-19 และสานต่อการพัฒนาความเชื่อมโยงด้านห่วงโซ่อุปทาน ในฐานะที่ไทยเป็นหนึ่งในฐานการผลิตและส่งออกที่สำคัญของญี่ปุ่นในอาเซียน
“นายกรัฐมนตรีขอบคุณทุกหน่วยงานที่เกี่ยวข้องที่ร่วมมือกันพัฒนาศักยภาพ และขีดความสามารถของ EEC เพื่อมาตรฐานด้านอุตสาหกรรมใหม่ที่น่าสนใจ อุตสาหกรรม New S-Curve ต่อเนื่อง เสริมต่อความได้เปรียบด้านพื้นที่ทางภูมิศาสตร์ ต่อยอดกับการวางรากฐานโครงสร้างพื้นฐานสำคัญ ตลอดจนการพัฒนาทรัพยากรมนุษย์และสิ่งแวดล้อม สามารถสร้างความเชื่อมั่นและดึงดูดให้แก่นักลงทุนชาวญี่ปุ่น พร้อมกำชับถึงความสำคัญของโมเดลเศรษฐกิจ BCG อุตสาหกรรมคาร์บอนต่ำ เพื่อรักษาสิ่งแวดล้อมอย่างสมดุลยั่งยืน” นายธนกรฯ กล่าว
วันพฤหัสบดีที่ 31 มีนาคม 2565
The cabinet met on March 29, 2022
The cabinet met on March 29, 2022
The cabinet met onMarch29, 2022. Some of the resolutions are as follows:
Title: DraftRoyal Decree issued under the Revenue Codeon Businesses Exempted from Specific Business Tax(No.…) B.E.… (Exemption of specific business tax forFinancial Institutions Development Fund (FIDF))
The cabinet approved in principle the draftRoyal Decree issued under the Revenue Code on Businesses Exempted from Specific Business Tax (No. …) B.E. … (Exemption of specific business tax for Financial Institutions Development Fund (FIDF)), as proposed by Ministry of Finance.
Gist
The draft Royal Decree prescribes exemption of specific business tax for Financial Institutions Development Fund (FIDF).
Title: Draft Royal Decree on exemption of toll fee for Motorway No. 7 and No. 9 for a specified period (No. …) B.E. …
The cabinet approved the draft Royal Decree on exemption of toll fee for Motorway No. 7 and No. 9 for a specified period (No. …) B.E. …, as proposed by Ministry of Transport.
Gist
The draft Royal Decree prescribes exemption of toll fee for Motorway No. 7 (Bangkok-Pattayasection), and No. 9 (KanchanaphisekRd.:PhraPradaeng- BangKhaesection andPa-in- BangPhlisection) from 0001hrs of April12, 2022to 2400hrs of April 18, 2022. This is to facilitate people’s traveling during the Songkran holidays.
Title: Nomination ofPhuKraduengNational ParkandNam Nao National Park’sPhuKhiewWildlife SanctuaryasASEAN HeritageParks(AHP)
The cabinet approved the nominationofPhuKraduengNational Park and Nam Nao National Park’sPhuKhiewWildlife Sanctuary as ASEAN Heritage Parks (AHP), as proposed by Ministry of Natural Resources and Environment.
Gist
According toMinistry of Natural Resources and Environment, bothPhuKraduengNational ParkinLoeiprovince,and Nam Nao National Park’sPhuKhiewWildlifeSanctuaryinPhetchabunprovinceareuniquein theirbiodiversity and ecosystems, wilderness and outstanding values,and meets the criteria for ASEAN Heritage Parks.
At present,there are 7protected areasin Thailand that are designatedASEAN Heritage Parks: KhaoYaiNational Park,TarutaoNational Marine Park,AoPhangNga National Park,SurinIslandsand Similan Islands,KaengKrachan National Park,Hat Chao Mai National Park and Mu KoLibongislands,Mu Ko Ang Thong National Park, andKhaoSokNational Park.
​​
วันพฤหัสบดีที่ 28 ตุลาคม 2564
กรมบัญชีกลางแจงการจ่ายเงินเข้าบัตรสวัสดิการแห่งรัฐ พ.ย. – ธ.ค. 64
กรมบัญชีกลางจึงขอชี้แจงเกี่ยวกับการจ่ายเงินเข้าบัตรสวัสดิการแห่งรัฐในช่วงเดือนพฤศจิกายน - ธันวาคม 2564 ตามที่คณะรัฐมนตรีมีมติเมื่อวันที่ 19 ตุลาคม 2564 เห็นชอบและอนุมัติการเพิ่มวงเงินสนับสนุนมาตรการลดภาระค่าครองชีพและฟื้นฟูเศรษฐกิจจากผลกระทบ COVID-19
นางแก้วกาญจน์ วสุพรพงศ์ รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า ตามที่คณะรัฐมนตรีมีมติเมื่อวันที่ 19 ตุลาคม 2564 เห็นชอบและอนุมัติการเพิ่มวงเงินสนับสนุนมาตรการลดภาระค่าครองชีพและฟื้นฟูเศรษฐกิจจากผลกระทบ COVID-19 โดยโครงการเพิ่มกำลังซื้อให้แก่ผู้ถือบัตรสวัสดิการแห่งรัฐ ระยะที่ 3 ได้เพิ่มวงเงินค่าซื้อสินค้าจากร้านธงฟ้าราคาประหยัดพัฒนาเศรษฐกิจท้องถิ่น และค่าซื้อสินค้าหรือค่าบริการจากร้านค้าหรือผู้ให้บริการที่เข้าร่วมโครงการคนละครึ่ง ระยะที่ 3 เพิ่มเติมอีก จำนวน 300 บาทต่อคนต่อเดือน เป็นระยะเวลา 2 เดือน ตั้งแต่เดือนพฤศจิกายน - ธันวาคม 2564 นั้น กรมบัญชีกลางจึงขอชี้แจงเกี่ยวกับการจ่ายเงินเข้าบัตรสวัสดิการแห่งรัฐในช่วงเดือนพฤศจิกายน - ธันวาคม 2564 ดังนี้
ทุกวันที่ 1 ของเดือน (ไม่สามารถกดเป็นเงินสดได้ และไม่สะสมในเดือนถัดไป)
- วงเงินซื้อสินค้า 700/800 บาทต่อเดือน (เป็นวงเงินเดิม 200/300 บาท และวงเงินจากโครงการเพิ่มกำลังซื้อ 500 บาท)
- ส่วนลดค่าก๊าซหุงต้ม 45 บาทต่อ 3 เดือน
- ค่าใช้จ่ายในการเดินทาง ประกอบด้วย ค่าโดยสารรถ บขส. 500 บาทต่อเดือน / ค่าโดยสารรถไฟ 500 บาทต่อเดือน / ค่าโดยสารรถไฟฟ้า ขสมก./ MRT/ BTS และ ARL 500 บาทต่อเดือน (สำหรับผู้ถือบัตรสวัสดิการแห่งรัฐที่อาศัยอยู่ในเขต กทม. และปริมณฑล)
ทุกวันที่ 18 ของเดือน (สามารถกดเป็นเงินสดได้ และสะสมในเดือนถัดไปได้)
- เงินคืนค่าไฟฟ้าไม่เกิน 315 บาทต่อครัวเรือนต่อเดือน (สำหรับผู้ถือบัตรฯ ที่ใช้ไฟฟ้าไม่เกิน 315 บาทต่อเดือน)
- เงินคืนค่าน้ำประปา 100 บาทต่อครัวเรือนต่อเดือน (สำหรับผู้ถือบัตรฯ ที่ใช้น้ำประปาไม่เกิน 315 บาทต่อเดือน จะได้รับเงินคืนค่าน้ำประปาไม่เกิน 100 บาท ส่วนที่เกินจาก 100 บาท ผู้ถือบัตรฯ เป็นผู้ชำระเอง)
ทุกวันที่ 22 ของเดือน (สามารถกดเป็นเงินสดได้ และสะสมในเดือนถัดไปได้)
- เงินเพิ่มเบี้ยความพิการ 200 บาทต่อเดือน
“สำหรับโครงการเพิ่มกำลังซื้อให้แก่ผู้มีบัตรสวัสดิการแห่งรัฐ ระยะที่ 3 มีวัตถุประสงค์เพื่อช่วยเหลือและบรรเทาผลกระทบจากการแพร่ระบาดของ COVID-19 ให้แก่กลุ่มที่มีรายได้น้อย นอกจากนี้ยังเป็นการฟื้นฟูเศรษฐกิจให้เป็นไปอย่างต่อเนื่องในไตรมาสที่ 4 ของปี พ.ศ. 2564 จากการเพิ่มการบริโภคภายในประเทศ ซึ่งจะทำให้ผู้ประกอบการมีรายได้จากการขายสินค้าและบริการมากขึ้น ทั้งนี้ หากมีข้อสงสัยสอบถามเพิ่มเติมได้ที่ Call Center กรมบัญชีกลาง 02 270 6400 ในวัน เวลาราชการ” โฆษกกรมบัญชีกลาง กล่าว
วันศุกร์ที่ 27 สิงหาคม 2564
ประกาศ​ ขสมก.​ ประจำวันที่ 27 สิงหาคม 2564 พบพนักงานติดเชื้อไวรัส COVID-19 จำนวน 10 ราย
ประกาศ​ ขสมก.​ ประจำวันที่ 27 สิงหาคม 2564 พบพนักงานติดเชื้อไวรัส COVID-19 จำนวน 10 ราย
1)​ พนักงานขับรถโดยสารธรรมดา สาย 47 เพศชาย อายุ 59 ปี
2)​ พนักงานขับรถโดยสารธรรมดา สาย 71 เพศชาย อายุ 48 ปี
3)​ พนักงานขับรถโดยสารธรรมดา สาย 3 เพศชาย อายุ 39 ปี
4)​ พนักงานขับรถโดยสารปรับอากาศ สาย 34 เพศชาย อายุ 48 ปี
5)​ พนักงานเก็บค่าโดยสารรถธรรมดา สาย 71 เพศหญิง อายุ 57 ปี
6)​ พนักงานขับรถโดยสารธรรมดา สาย 71 เพศชาย อายุ 48 ปี
7)​ พนักงานขับรถโดยสารธรรมดา สาย 191 เพศชาย อายุ 58 ปี
8) พนักงานขับรถโดยสารธรรมดา สาย 97 เพศชาย อายุ 42 ปี
9) พนักงานขับรถโดยสารธรรมดา สาย 136 เพศหญิง อายุ 40 ปี
10) พนักงานขับรถโดยสารธรรมดา สาย 7 เพศชาย อายุ 48 ปี
วันพุธที่ 20 กรกฎาคม 2565
นายกฯ ชื่นชมเยาวชนไทยคว้าเหรียญคณิตศาสตร์โอลิมปิก ปี 2565
วันพุธที่ 20 กรกฎาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
พลเอก ประยุทธ์ จันทร์โอชา นายกรัฐมนตรี ชื่นชมเยาวชนไทยที่สามารถคว้าเหรียญรางวัลจากการแข่งขันคณิตศาสตร์โอลิมปิกระหว่างประเทศ ครั้งที่ 63 ประจำปี 2565 ณ กรุงออสโล ประเทศนอร์เวย์ รวมถึงขอบคุณคณาจารย์ผู้คุมทีมที่ร่วมกันฝึกฝนและผลักดันเยาวชนจนประสบผลสำเร็จ โดยเยาวชนไทยเข้าร่วมการแข่งขันทั้งหมด 6 คน ได้รับรางวัลทุกคนประกอบด้วย 3 เหรียญทอง 2 เหรียญเงิน และ 1 เหรียญทองแดง ทำคะแนนรวม 193 คะแนน ส่งผลให้ไทยได้อันดับที่ 6 จาก 104 ประเทศ สะท้อนถึงคุณภาพการศึกษาไทยที่ทัดเทียมนานาประเทศ ทั้งนี้ รัฐบาลให้ความสำคัญกับการเสริมสร้างศักยภาพทรัพยากรมนุษย์อย่างต่อเนื่อง ตลอดจนเร่งสร้างอุตสาหกรรมสมัยใหม่เพื่อรองรับบุคลากรคุณภาพสูงในอนาคตด้วย
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพุธที่ 1 กันยายน 2564
กระทรวงยุติธรรม โดย กรมคุ้มครองสิทธิและเสรีภาพ ลงพื้นที่มอบเงินช่วยเหลือเยียวยาจำเลยในคดีอาญา หรือ แพะ ตามนโยบายรัฐมนตรีว่าการกระทรวงยุติธรรม
กระทรวงยุติธรรม โดย กรมคุ้มครองสิทธิและเสรีภาพ ลงพื้นที่มอบเงินช่วยเหลือเยียวยาจำเลยในคดีอาญา หรือ “แพะ” ตามนโยบาย รมต.ยธ. เชิงรุก เป็นเงินจำนวนทั้งสิ้น 126,312 บาท
สืบเนื่องจากนายสมศักดิ์เทพสุทินรัฐมนตรีว่าการกระทรวงยุติธรรมมีนโยบายเชิงรุกช่วยเหลือเยียวยาจำเลยในคดีอาญาหรือ"แพะ"ย้อนหลัง1ปีจำนวน411รายซึ่งกรมคุ้มครองสิทธิและเสรีภาพร่วมกับกรมราชทัณฑ์และสำนักงานยุติธรรมจังหวัดทั่วประเทศเพื่อติดตามให้แพะมายื่นคำขอรับเงินเยียวยาตามพระราชบัญญัติค่าตอบแทนผู้เสียหายและค่าทดแทนและค่าใช้จ่ายแก่จำเลยในคดีอาญาพ.ศ.2544และที่แก้ไขเพิ่มเติม(ฉบับที่2)พ.ศ.2559
ด้วยเหตุนี้ในวันนี้(วันพุธที่1กันยายน2564) เวลา11.00น.ณแขวงสวนหลวงเขตสวนหลวงกรุงเทพมหานคร ดร.โฆสิตสุวินิจจิต คณะที่ปรึกษารัฐมนตรีว่าการกระทรวงยุติธรรมพร้อมด้วยนายเรืองศักดิ์สุวารีอธิบดีกรมคุ้มครองสิทธิและเสรีภาพนายเกิดโชคเกษมวงศ์จิตรรองอธิบดีกรมคุ้มสิทธิและเสรีภาพดร.นิพัทธ์พนธ์สุวรรณชนะที่ปรึกษากรมคุ้มครองสิทธิและเสรีภาพและคณะเจ้าหน้าที่ลงพื้นที่ร่วมกับนางอร่ามรัตน์บุญยรักษ์โยธินประธานศูนย์ไกล่เกลี่ยข้อพิพาทภาคประชาชนเพื่อมอบเงินช่วยเหลือจำเลยในคดีอาญา(แพะ)รายนางสุปรีดาสระแมนซึ่งศาลได้ตัดสินยกฟ้องว่าจำเลยไม่ได้กระทำความผิดเพราะไม่มีเหตุเชื่อได้ว่าบุคคลดังกล่าวกระทำผิดแต่อย่างใด โดยได้รับเงินเป็นจำนวนทั้งสิ้น126,312บาท ซึ่งจำเลยรายนี้ได้กล่าวว่า"ยินดีเปิดเผยเรื่องราวตนเองให้เป็นอุทาหรณ์ เพื่อเป็นส่วนหนึ่งในการเผยแพร่ให้คนที่ตกเป็นแพะแบบตนได้รับทราบและเข้าถึงการช่วยเหลือเยียวยาต่อไป"
ทั้งนี้กระทรวงยุติธรรมโดยกรมคุ้มครองสิทธิและเสรีภาพพร้อมดำเนินการเชิงรุกในการให้ความช่วยเหลือเยียวยาประชาชนที่ตกเป็นจำเลยในคดีอาญาเพื่ออำนวยความยุติธรรมลดความเหลื่อมล้ำสร้างความเป็นธรรมให้เกิดขึ้นกับสังคมไทยตามแนวทาง“ยุติธรรมสร้างสุขยุติธรรมเชิงรุกสร้างสุขให้ประชาชน”ซึ่งสามารถติดต่อขอรับความช่วยเหลือได้ที่(ส่วนกลาง)กรมคุ้มครองสิทธิและเสรีภาพและ(ส่วนภูมิภาค)สำนักงานยุติธรรมจังหวัดทุกแห่งทั่วประเทศหรือติดต่อที่สายด่วนยุติธรรมโทร. 1111กด77 “เราพร้อมยืนเคียงข้าง"ผู้บริสุทธิ์"และจะไม่หยุดช่วยเหลือเพื่อความยุติธรรม”
วันพุธที่ 1 ธันวาคม 2564
รองปลัดฯ วรวรรณ เข้าร่วมประชุมกับคณะอนุกรรมาธิการด้านโลจิติกส์ ในคณะกรรมาธิการการคมนาคมวุฒิสภา
นางวรวรรณ ชิตอรุณ รองปลัดกระทรวงอุตสาหกรรม เข้าร่วมประชุมกับคณะอนุกรรมาธิการด้านโลจิติกส์ ในคณะกรรมาธิการการคมนาคมวุฒิสภา
รองปลัดฯ วรวรรณ เข้าร่วมประชุมกับคณะอนุกรรมาธิการด้านโลจิติกส์ ในคณะกรรมาธิการการคมนาคมวุฒิสภา
วันนี้ (1 ธันวาคม 2564) นางวรวรรณ ชิตอรุณ รองปลัดกระทรวงอุตสาหกรรม ในฐานะหัวหน้ากลุ่มขับเคลื่อนการปฏิรูปประเทศ และยุทธศาสตร์ชาติและการสร้างความสามัคคีปรองดอง กระทรวงอุตสาหกรรมเข้าร่วมประชุมกับคณะอนุกรรมาธิการด้านโลจิติกส์ ในคณะกรรมาธิการการคมนาคม วุฒิสภา ซึ่งที่ประชุมได้พิจารณาในประเด็นการส่งเสริม สนับสนุนผู้ประกอบธุรกิจด้านโลจิสติกส์ในประเทศไทย การเพิ่มประสิทธิภาพการบริหารจัดการโลจิสติกส์ตลอดห่วงโซ่อุปทานภาคอุตสาหกรรม ภายใต้แผนแม่บทภายใต้ยุทธศาสตร์ชาติ ประเด็นโครงสร้างพื้นฐานระบบโลจิสติกส์และดิจิทัลโดยมีนายทาวัน ทวีถาวรสวัสดิ์ ผู้ช่วยปลัดกระทรวงอุตสาหกรรม ร่วมประชุม ณ ห้องประชุม อก.1 ชั้น 2 อาคารสำนักงานปลัดกระทรวงอุตสาหกรรม และผ่านโปรแกรม Cisco Webex Meeting
วันจันทร์ที่ 12 กรกฎาคม 2564
โฆษกรัฐบาลฯ ชี้แจง หน่วยงานราชการไม่ได้เก็บภาษีนำเข้าหรือบวกกำไรวัคซีนทางเลือกที่นำเข้าเพื่อโรงพยาบาลเอกชน และไม่ได้เก็บ VAT ซ้ำซ้อน
โฆษกรัฐบาลฯ ชี้แจง หน่วยงานราชการไม่ได้เก็บภาษีนำเข้าหรือบวกกำไรวัคซีนทางเลือกที่นำเข้าเพื่อโรงพยาบาลเอกชน และไม่ได้เก็บ VAT ซ้ำซ้อน
นายอนุชา บูรพชัยศรี โฆษกประจำสำนักนายกรัฐมนตรี กล่าวว่าได้รับทราบคำชี้แจงจากองค์การเภสัชกรรม ถึงการกำหนดราคาขายวัคซีนโมเดอร์นา ซึ่งเป็นวัคซีนทางเลือกให้กับโรงพยาบาลเอกชนว่า องค์การเภสัชกรรมไม่ได้บวกกำไรหรือบวกภาษีนำเข้าในราคาที่ขายให้กับโรงพยาบาลเอกชนแต่อย่างใด ทั้งนี้ องค์การเภสัชกรรมชี้แจงว่าได้คิดราคาขายจากราคาวัคซีนที่ได้รับจากตัวแทนผู้ผลิต ซึ่งในกรณีวัคซีนโมเดอร์นาคือ บริษัท ซิลลิค ฟาร์มา จำกัด แล้วจึงนำมารวมกับภาษีมูลค่าเพิ่มและค่าใช้จ่ายส่วนอื่น ๆ เช่น ค่าเก็บรักษา ค่าขนส่ง ค่าประกันภัยรายบุคคลเพื่อให้ความคุ้มครองกับผู้ที่ได้รับการฉีดวัคซีนทางเลือกในกรณีที่อาจมีอาการไม่พึงประสงค์เท่านั้น โดยไม่ได้บวกกำไรหรือบวกภาษีนำเข้าในราคาที่ขายให้กับโรงพยาบาลเอกชนแต่อย่างใด
นอกจากนี้ กรมศุลกากรยังได้ชี้แจงเพิ่มเติมว่า ปัจจุบันการนำเข้าวัคซีนและอุปกรณ์การแพทย์ต่าง ๆ นั้น ได้รับการยกเว้นการเก็บภาษีนำเข้าอยู่แล้ว สำหรับของที่นำเข้ามาใช้ในการรักษา วินิจฉัย หรือป้องกันโรคติดเชื้อไวรัสโควิด-19 ตามรายการที่กระทรวงสาธารณสุขกำหนด เพื่อดูแลและเยียวยาผู้ที่ได้รับผลกระทบจากการแพร่ระบาดของเชื้อไวรัสโควิด-19 โดยจะมีผลบังคับใช้ไปจนถึงเดือน มีนาคม 2565 ทั้งนี้ จะมีการเก็บเพียงภาษีมูลค่าเพิ่ม (VAT) ที่ 7% จากผู้นำเข้าเพียงอย่างเดียวเท่านั้น ซึ่งในส่วนของภาษีซื้อนี้ บริษัทผู้นำเข้าสามารถขอคืนได้หรือเอาไปหักออกจากภาษีขายได้ด้วย ดังนั้น หากนำเข้ามาแล้วขายต่อโดยไม่คิดกำไร บริษัทผู้นำเข้าก็สามารถขอคืน VAT ได้ทั้งหมดอยู่แล้ว แต่หากมีการนำเข้ามาแล้วบริษัทผู้นำเข้าขายทำกำไร ก็จะเสียภาษีมูลค่าเพิ่มเฉพาะส่วนต่างกำไรที่เกิดขึ้นเท่านั้น
สำหรับประเด็นที่มีกระแสข่าวว่าประชาชนต้องแบกรับภาษีมูลค่าเพิ่ม จากการที่โรงพยาบาลเอกชนเรียกเก็บนั้น กรมสรรพากรได้ชี้แจงว่า การให้บริการรักษาพยาบาลของสถานพยาบาลตามกฏหมายว่าด้วยสถานพยาบาลนั้น จะได้รับการยกเว้นภาษีมูลค่าเพิ่มอยู่แล้ว ดังนั้น โรงพยาบาลเอกชนจึงได้รับการยกเว้นภาษีมูลค่าเพิ่มเช่นกัน จึงไม่สามารถเรียกเก็บภาษีมูลค่าเพิ่มจากวัคซีนทางเลือกที่ให้บริการแก่ประชาชนได้อีก แต่หากโรงพยาบาลเอกชนมีกำไรจากการประกอบการก็เป็นหน้าที่ในการเสียภาษีกำไรเช่นเดียวผู้ประกอบการในลักษณะอื่น ๆ
วันพฤหัสบดีที่ 28 ตุลาคม 2564
พม. ร่วมมือสภากาชาดไทย และ กทม. เร่งฉีดวัคซีนโควิด - 19 พระราชทาน เข็ม 2 เพิ่มภูมิคุ้มกันให้กลุ่มเปราะบางในชุมชนย่านคลองเตย
พม. ร่วมมือสภากาชาดไทย และ กทม. เร่งฉีดวัคซีนโควิด - 19 พระราชทาน เข็ม 2 เพิ่มภูมิคุ้มกันให้กลุ่มเปราะบางในชุมชนย่านคลองเตย
วันนี้ (28 ต.ค. 64) เวลา 08.30 น.นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์พร้อมด้วย นางสาวมนิดา ลิ่มนิจสรกุล ผู้ช่วยปลัดกระทรวงการพัฒนาสังคมและความมั่นคงของมนุษย์ ลงพื้นที่ ณ โกดังสเตเดียมท่าเรือ เขตคลองเตย กทม. เพื่อตรวจเยี่ยมการฉีดวัคซีนป้องกันโรคโควิด - 19 เข็ม 2 ให้กับกลุ่มเปราะบาง พร้อมทั้งพบปะให้กำลังใจทีมแพทย์บริการฉีดวัคซีน รวมทั้งได้นำคณะเจ้าหน้าที่กระทรวง พม. และอาสาสมัครพัฒนาสังคมและความมั่นคงของมนุษย์ (อพม.) ในพื้นที่เขตคลองเตย ร่วมอำนวยความสะดวกกลุ่มเปราะบางที่เข้ารับการฉีดวัคซีน
นางสาวแรมรุ้งกล่าวว่า เมื่อวันที่ 30 สิงหาคม 2564 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี อุปนายิกาผู้อำนวยการสภากาชาดไทย พระราชทานพระราชวโรกาสให้นายเตช บุนนาค เลขาธิการสภากาชาดไทย นำนายหยาง ซิน อัครราชทูตที่ปรึกษา สถานเอกอัครราชทูตสาธารณรัฐประชาชนจีนประจำประเทศไทย เป็นผู้แทนสภากาชาดจีน เฝ้าทูลละอองพระบาทน้อมเกล้าน้อมกระหม่อมถวายวัคซีนป้องกันโรคโควิด-19 ซิโนฟาร์ม จำนวน 100,000 โดส เพื่อให้สภากาชาดไทยนำไปให้บริการฉีดวัควีนแก่ประชาชน เพื่อป้องกันการแพร่ระบาดของโรคโควิด-19 ซึ่งสภากาชาดไทยได้จัดสรรวัคซีน จำนวน 10,000 โดส ให้กับกระทรวง พม. โดยร่วมกับกรุงเทพมหานคร จัดตั้งจุดบริการฉีดวัคซีนในชุมชน และจัดชุดบริการเคลื่อนที่สำหรับกลุ่มเปราะบาง ได้แก่ คนพิการ ผู้สูงอายุ ผู้ป่วยติดเตียง และหญิงตั้งครรภ์ที่มีอายุครรภ์ 12 สัปดาห์ขึ้นไป ที่อาศัยอยู่ในพื้นที่ กทม. โดยเฉพาะในชุมชนที่ยังเข้าไม่ถึงวัคซีน
นางสาวแรมรุ้งกล่าวต่อไปว่า สำหรับวันนี้ (28 ต.ค. 64) เป็นวันสุดท้ายของเดือนตุลาคม 2564 ที่กระทรวง พม. ร่วมกับสภากาชาดไทย และกรุงเทพมหานคร โดยสำนักอนามัยและสำนักงานเขตคลองเตย รวมทั้ง อพม. เขตคลองเตย บูรณาการลงพื้นที่ร่วมกัน ณ โกดังสเตเดียมท่าเรือ เขตคลองเตย กทม. เพื่อให้บริการฉีดวัคซีนป้องกันโควิด-19 เข็ม 2 ให้กับกลุ่มเปราะบางเพื่อเป็นการเพิ่มภูมิคุ้มกัน ซึ่งวันนี้ มีกลุ่มเปราะบางเข้ารับการฉีดวัคซีนจำนวน 740 ราย ทั้งนี้ กลุ่มเปราะบางและประชาชนประสบปัญหาทางสังคมและได้รับความเดือดร้อนจากผลกระทบของโควิด - 19 สามารถติดต่อขอความช่วยเหลือได้ที่ศูนย์ช่วยเหลือสังคม สายด่วน พม. โทร. 1300 บริการ 24 ชั่วโมง สำนักงานพัฒนาสังคมและความมั่นคงของมนุษย์จังหวัด และอาสาสมัครพัฒนาสังคมฯ ในพื้นที่